Egyszer, úgy 16 éves lehettem,
emlékszem, ahogy a tévét kapcsolgattam otthon a vakáció alatt,
hogy valamim filmet találjak az HBO-n.
Hányan emlékeznek a Meglógtam a Ferrarival című filmre?
Remek film, ugye? -- Megláttam Matthew Brodericket a tévében és azt gondoltam:
"Remek! Ferris Bueller. Ezt megnézem!"
De nem Ferris Bueller volt. És már megbocsáss Matthew Broderick,
tudom, más szerepeid is voltak Ferrisen kívül, de nekem már csak Ferris maradsz.
De ez alkalommal nem Ferris-féle dolgokat műveltél, hanem meleg dolgokat.
A film címe Torch Song Trilogy volt.
A film alapja egy színdarab egy transz- vesztitáról, aki szeretetet keresett.
Szeretetet és tiszteletet -- erről szólt az egész film.
És ahogy a filmet néztem rájöttem, hogy rólam van szó.
Nem a travi rész - a szőrzetemtől senkiért nem válok meg - hanem a meleg része.
Rátalálni a szeretetre és a tiszteletre, meglelni a helyünket a világban.
Ahogy néztem a filmet, egy megindító jelenet könnyeket csalt a szemembe,
és velem maradt az elmúlt 25 évben.
A főszereplő, Arnold, a következőt mondja az anyjának,
amikor azon veszekednek, hogy ki is ő, és milyen életet él:
"Van még valami, amit meg kell értened.
Megtanítottam magam varrni, főzni, csapot szerelni, bútort barkácsolni,
meg is tudom veregetem a vállamat, ha szükséges,
nem kell hát senkitől semmit kérnem.
Semmire sincs szükségem senkitől, csak szeretetre és tiszteletre,
és annak, aki nem tudja nekem megadni ezt a kettőt, nincs helye az életemben."
Emlékszem a jelenetre, mintha ma lenne. 16 voltam, könnyek közt, rejtőzködve,
és nézem ezt a két ember, Ferris Buellert és a fickót, akit sosem láttam azelőtt,
harcolni a szeretetért.
Amikor az életemben elértem a pontot,
amikor előbújtam és elfogadtam magamat, őszintén szólva igazán boldog voltam.
Boldogan voltam meleg, ez logikusnak tűnt, mert a meleg (gay) boldogot is jelent.
Rájöttem, hogy sokan nem annyira boldogok, mint én,
aki boldogan meleg, míg ők csak simán melegek.
Valójában azt hallottam, hogy rengeteg gyűlölet van, és rengeteg düh,
és rengeteg frusztráció, és rengeteg félelem
azzal szemben aki vagyok, és a meleg életformával szemben.
És csak ültem és törtem a fejem, hogy mi is ez a "meleg életforma"?,
és ezt csak hallom újra meg újra meg újra: életforma, életforma, életforma.
Politikust is hallottam, amint azt mondja, hogy a meleg életforma veszélyesebb
a civilizációra, mint a terrorizmus.
Na, ekkor ijedtem meg.
Mert hát, ha meleg vagyok és valami olyat csinálok, ami lerombolja a civilizációt,
gyorsan ki kell találnom, miről van szó, és azt azonnal abba kell hagynom.
(Nevetés)
Tehát megvizsgáltam alaposan az életem,
és néhány nagyon nyugtalanító dolgot találtam.
(Nevetés)
Szeretném önökkel megosztani azokat a gonosz dolgokat, amiket csinálok,
kezdve a reggellel.
Kávét iszom.
Nemcsak, hogy kávét iszom, de ismerek más melegeket is, akik kávét isznak.
Sokszor elakadok a csúcsforgalomban --
gonosz, gonosz csúcsforgalom.
Néha sorban állok hosszan a reptéren.
Körülnézek, és az gondolom: "Istenem, ennyi meleg embert!
Mindannyian hosszú sorokban állunk! Ezek mind be akarnak jutni a repülőgépbe!
Istenem, ez az én életformám milyen szörnyen gonosz!"
Takarítok. Ez a kép nem a fiam szobájáról készült, az övé rendetlenebb.
És mivel a fiam 15 éves, mást sem csinálok, csak főzök és főzök és főzök.
Vannak itt szülők kamasz gyerekkel? Mást sem csinálunk, csak főzünk nekik --
kétszer, háromszor, négyszer vacsoráznak egy este -- egyszerűen nevetséges!
Ez a meleg életforma.
És miután megfőztem és kitakarítottam és sorban álltam és a dugóban rostokoltam,
a partnerem és én végre együtt vagyunk,
és eldöntjük, hogy vad és őrült csatába kezdünk.
(Nevetés)
Általában azelőtt elalszunk, hogy megtudnánk, ki esett ki az X Faktorból.
Meg kell várnunk a másnap reggelt, hogy megtudjuk ki maradt bent
Mert rémesen fáradtak vagyunk estére.
Ez a mega-szuper gonosz meleg életforma.
Fussanak a heteroszexuális életükért, emberek!
(Taps)
Amikor a partnerem, Steve, és én először járni kezdtünk,
elmondott egy történetet a pingvinekről.
Először nem tudtam, hova akar kilyukadni.
Egy kicsit ideges volt, ahogy megosztotta ezt velem, de azt mondta,
hogy amikor egy pingvin társat talál magának, akivel szeretné leélni az életét,
egy kavicsot ad neki -- a tökéletes kavicsot.
És akkor belenyúlt a zsebébe, és elővette ezt.
Én ránéztem, és azt gondoltam: ez tetszik.
Ezt mondta: "Az életem hátralévő részét veled szeretném tölteni."
Mindig hordom, ha valami olyat csinálok, amitől ideges vagyok,
mint, nem is tudom, egy TEDx előadás.
Hordom, ha hosszabb időre távol vagyok tőle.
És néha csak hordom, csak úgy.
Hányan szerelmesek önök közül? Bárki, aki szerelmes?
Lehet, hogy önök melegek.
(Nevetés)
Mert én is szerelmes vagyok, és úgy tűnik, ez is a félelmetes meleg életforma része.
(Taps)
Talán el kéne mondaniuk a hitvesüknek. Aki, ha szerelmes, szintén meleg lehet.
Hányan szinglik önök közül? Vannak itt szinglik?
Nos, lehet, hogy önök is melegek! Mert én ismerek melegeket, akik szinglik.
Tényleg félelmetes ez a meleg életforma. Mega-szuper gonosz, és sosincs vége!
Csak terjed és terjed és beborít!
Elég bután hangzik, nem?
Ezért tölt el boldogsággal, hogy végre Obama elnök kiállt, és azt mondta,
(Taps)
hogy támogatja --
(Taps)
hogy támogatja a melegházasságot.
Csodálatos nap ez országunk történelmében, csodálatos nap bolygónk történelmében,
hogy van egy regnáló elnökünk, aki azt mondja, elég volt ebből,
először magának, majd a világnak.
Csodálatos.
De valami nem hagy nyugodni azóta,
hogy ez a gondolat elhangzott nemrég.
Mégpedig az, hogy ez is csak a melegaktivisták következő akciója lehet,
ami része a meleg összeesküvésnek.
És ez nem hagy nyugodni, mert már jó ideje felvállaltam melegségemet.
Részt vettem mindenféle rendezvényen, jótékonysági akcióban,
írtam is a témáról, mégsem kaptam egyetlen példányt sem a meleg összeesküvésből.
(Nevetés)
Időben fizetem a tagdíjakat,
(Nevetés)
vonultam a Pride-on, meg amit csak el lehet képzelni,
de még sosem láttam a meleg összeesküvés egy példányát sem.
Rettentően frusztrál, úgy éreztem kizártak valamiből, mintha nem lennék elég meleg.
De egyszer csak csodálatos dolog történt: éppen vásároltam, jó szokásomhoz híven,
és egy bolhapiacon rátaláltam a meleg összeesküvés egy hivatalos példányára.
Mondtam is magamnak: "LZ, oly sokáig megtagadták ezt tőled.
Ha ott leszel a színpadon, megosztod mindenkivel.
Elterjeszted a meleg összeesküvést, hogy senki ne maradjon kétségben afelől,
hogy miről is szól pontosan a meleg összeesküvés.
Mire készülnek ezek a melegek?
Mit akarnak?"
Tehát, hölgyeim és uraim, bemutatom --
vigyázzanak, nagyon gonosz --
a meleg összeesküvés hivatalos példányát.
(Zene)
A meleg összeesküvés emberek!
(Taps)
Itt van!
Képesek mindet befogadni? A meleg összeesküvés.
Néhányan talán, a ...minek is...,
az Egyesült Államok Alkotmányának hívják?
Az USA alkotmánya maga a meleg összeesküvés.
Ezek a melegek, mint én is, teljes jogú polgárokként szeretnének élni,
és ez ott van leírva fehéren-feketén.
Eldobtam az agyam, amikor megláttam: ez lenne a meleg összeesküvés?
Miért nem hívták egyszerűen Alkotmánynak, akkor tudtam volna miről van szó.
Nem lettem volna úgy megzavarodva, nem lettem volna olyan elkeseredett.
De itt van végre. A meleg összeesküvés.
Fussanak a heteroszexuális életükért.
Tudták, hogy a fehérrel jelzett államokban
a leszbikus, meleg, biszexuális és transznemű embereket
kirúghatják az albérletükből,
csak azért, mert leszbikusak, melegek, biszexuálisak vagy transzneműek?
Ez az ok elegendő ahhoz, hogy a főbérlő kitegye a szűrüket,
mert nincs diszkrimináció elleni védelem az LMBT embereknek.
Tudták, hogy a fehérrel jelölt államokban
kirúghatják önt a munkahelyéről, ha ön leszbikus, meleg, biszexuális vagy transznemű?
Nem a munkája minősége alapján,
vagy hogy milyen régóta dolgozik ott, vagy hogy büdös-e,
hanem csak mert leszbikus, meleg, biszexuális vagy transznemű.
Mindez szembemegy a meleg összeesküvéssel,
más néven az USA alkotmányával.
Különösen ezzel a kis kiegészítéssel itt:
"Egyik állam sem hozhat olyan törvényt, amely korlátozza a jogait vagy védelmét
az Egyesült Államok bármely polgárának."
Rád nézek, Észak-Karolina.
De te nem nézted meg jól az Alkotmányt.
Ez a meleg összeesküvés: egyenlőség. Nem különleges jogok,
csak azok a jogok, amiket ezek az emberek írtak --
ezek az elitisták, ha úgy tetszik.
Művelt, jól öltözött,
(Nevetés)
néhányaknak talán kérdéses stílusban.
(Nevetés)
Mindenesetre alapító atyáink, igaz?
Azt mondják, ők tudták, mit csinálnak, amikor megírták az alkotmányt --
a meleg összeesküvést, ha úgy tetszik.
Az alkotók arcul csapása mindaz, amit az előbb felsoroltam.
Ezért éreztem szükségesnek,
hogy bemutassam a meleg összeesküvés ezen példányát.
Mert úgy gondoltam, ha viccesre veszem, nem találják annyira fenyegetőnek.
Gondoltam, ha kicsit tiszteletlen lesz, nem találják annyira komolynak.
De amikor látják a térképet, és látják Michigant --
ahol legálisan ki lehet rúgni valakit a munkahelyről,
mert leszbikus, meleg, biszexuális vagy transznemű,
legálisan ki lehet tenni valakit az otthonából,
mert leszbikus, meleg, biszexuális vagy transznemű,
akkor rá kell jöjjenek, hogy az egész párbeszéd a melegházasságról
nem valaki jogainak az elvételéről szól,
hanem olyan jogok megadásáról, amiket egyszer már deklaráltak.
Csak élni akarunk azokkal a jogokkal, amiket egyszer már deklaráltak,
amiben egyszer már egyetértettünk.
Vannak, akik félnek
munkájuk elvesztésétől
így senkinek nem mutatják meg, kik is valójában
itthon nálunk. És nem csak Észak-Karolináról van szó;
minden egyes fehérrel jelzett államban legális.
Hadd dicsekedjek kicsit,
van egy 15 éves fiam a házasságomból.
Jeles tanuló.
Most indít egy politikai vitaklubot az iskolában.
Ígéretes atléta;
a gimiben majdnem minden rekord az övé azokban a számokban, amikben versenyzett.
Önkénteskedik.
Imádkozik evés előtt.
Szeretném hinni, hogy apjaként -- főként velem él --
talán valamit én is tettem ezért.
Szeretném hinni, hogy jó fiú,
tisztelettudó fiatalember. Szeretném hinni,
hogy jó apának bizonyultam.
De ha ma Michigan államban,
megpróbálnék örökbe fogadni egy árvaházi gyereket,
visszautasítanának egy indokkal:
hogy meleg vagyok.
Nem számítana, hogy bizonyítottam, mire vagyok képes a szívemmel.
Amiatt, ami Michigan állam szerint vagyok,
nem felelek meg a feltételeknek semmilyen örökbefogadáshoz.
És nemcsak rólam van szó,
hanem annyi más michiganiről és amerikai állampolgárról,
akik nem értik, miért sokkal fontosabb,
hogy mik ők, mint az, hogy kik ők.
Ez a történet újra és újra
és újra lejátszódik országunk történelmében.
Volt idő, amikor, nem is tudom,
azoknak, akik feketének születtek, nem voltak azonos jogaik.
azoknak, akik nőnek születtek, nem voltak azonos jogaik, nem szavazhattak.
Volt olyan is történelmünkben, hogy ha fogyatékosnak ítéltek,
a munkaadód simán kirúghatott még a fogyatékkal élőkről szóló törvény előtt.
Újra és újra eljátsszuk ezt.
És itt vagyunk 2012-ben,
meleg összeesküvés,
meleg életforma, én nem vagyok jó apa,
és emberek nem érdemlik meg, hogy a családjukról gondoskodjanak,
azért amik, és nem pedig akik.
Amikor tehát meghallják a meleg életforma és meleg összeesküvés szavakat a jövőben,
Két dologra bátorítom önöket:
egy, jusson eszükbe az USA Alkotmánya, és kettő,
kérem nézzenek balra.
Nézzenek jobbra.
Az az ember ön mellett az ön bátyja, az ön nővére.
Közeledjen hozzájuk szeretettel és tisztelettel.
Köszönöm.